Rikunarita-ORG/Wikinium huggingface dataset:
# Ďaleký východ (Ázia)

Krajiny Ďalekého východu v širšom zmysle
**Ďaleký východ** sú v užšom zmysle krajiny východnej Ázie pozdĺž pobrežia Tichého oceána, t.j. spravidla Japonsko, obe Kórey, východná Čína, Taiwan a ruský Ďaleký východ; v širšom zmysle aj krajiny juhovýchodnej Ázie.

## Zdroj

* Ďaleký východ. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2003. 702 s. ISBN 80-224-0761-5. Zväzok 3. (Č – Eg).
# Mary Elizabeth Mastrantonio

| Mary Elizabeth Mastrantonio |
| --- |
|  |
| v roku 2013 |
| **Celé meno** | Mary Elizabeth Mastrantonio |
| **Narodenie** | 17.11.195817. november 1958 (67 rokov) Oak Park, Illinois, USA |
| **Povolanie** | herečka, speváčka |
| **Roky pôsobenia** | 1980 – súčasnosť |
| **Manžel** | Pat O'Connor (od 1990) |
| **Deti** | 2 |
|

|  |  |
| --- | --- |
|  |  Filmový portál  Divadelný portál  Biografický portál |

 |

**Mary Elizabeth Mastrantonio** (\* 17. november 1958, Oak Park, Illinois, USA) je americká herečka a speváčka, ktorá bola nominovaná na prestížne filmové ocenenie Academy Awards, za jej herecký výkon vo filme *Farba peňazí* (1986).

## Detstvo a mladosť

Mastrantoniová sa narodila na predmestí Chicaga, v štáte Illinois. Obaja jej rodičia boli talianskeho pôvodu. Mastrantoniová študovala drámu na University of Illinois. Počas leta pracovala v zábavnom parku Opryland v USA, aby si zarobila peniaze na vysokú školu.

## Kariéra

Mastrantoniová sa prvýkrát objavila na obrazovke vo filme Briana De Palmu, *Zjazvená tvár* z roku 1983. O rok neskôr, si zahrala v benefičnom divadelnom predstavení *Vianočná koleda* s Helen Hayes, Raulom Juliom či Haroldom Scottom. V roku 1986 si zahrala po boku Paula Newmana, vo filme *Farba peňazí*, kde za svoj herecký výkon, bola nominovaná na Academy Awards a Zlatý glóbus. V roku 1989 ju obsadil režisér James Cameron do filmu *Priepasť*.

V roku 1991 si zahrala s Kevinom Costnerom, vo filme *Robin Hood - Kráľ zbojníkov*. V roku 1999 hrala vo filme *Dokonalá búrka*.

V rokoch 2005 až 2007 hosťovala vo štvrtej a piatej sérii televízneho seriálu, *Bez stopy*. V roku 2015 sa pripojila k hereckému obsadeniu televízneho seriálu *Všemohúci*. V rokoch 2018 až 2020 hrala v akčnom televíznom seriály, *Mŕtvy bod*.

Mastrantoniová sa objavila aj vo viacerých divadelných hrách na Broadwayi a aj v iných divadlách. Za jej divadelné vystúpenia v New Yorku, jej priniesli nomináciu na cenu Tony a dve nominácie na cenu Drama Desk.

## Súkromný život

Od roku 1990 je Mastrantoniová vydatá za režisérom Pata O'Connora, s ktorým má dvoch synov.

## Iné projekty

Commons* Commons ponúka multimediálne súbory na tému **Mary Elizabeth Mastrantonio**

## Externé odkazy

* Mary Elizabeth Mastrantonio v Internet Movie Database (po anglicky)
* Mary Elizabeth Mastrantonio v Česko-Slovenskej filmovej databáze

## Zdroj

*Tento článok je čiastočný alebo úplný preklad článku Mary Elizabeth Mastrantonio na anglickej Wikipédii.*
# Ladino

|  |
| --- |
| Židia a judaizmus |
|    |
| Židia · Judaizmus · Kto je žid

---

Prúdy a skupiny[rozbaľ]
* Ortodoxný
* Konzervatívny (Masorti)
* Progresívny (Reformný - Liberálny)
* Ultraortodoxný
* Samaritáni
* Falašovia
* Karaiti

---

Etnické skupiny a jazyky[skry]
* Aškenazim
* Sfaradim
* Mizrachi
* Hebrejčina
* Jidiš
* Ladino
* Ge'ez
* Buchori

---

Populácia (vývoj)[rozbaľ]
* Európa
* Amerika
* Ázia
* Afrika
* Austrália

---

Náboženstvo[rozbaľ]
* Boh
* Princípy viery v judaizme
* Božie mená
* 613 micvot
* Halacha
* Noemove zákony
* Mesiáš
* Eschatológia

---

Filozofia a etika[rozbaľ]
* Židovská filozofia
* Cdaka
* Musar
* Vyvolenosť
* Chasidizmus
* Kabala
* Haskala

---

Náboženské texty[rozbaľ]
* Tóra
* Tanach
* Mišna
* Talmud
* Midraš
* Tosefta
* Mišne Tora
* Šulchan aruch
* Sidur
* Machzor
* Pijut
* Zohar

---

Tradície a zvyky[rozbaľ]
* Obriezka
* Pidjon ha-ben
* Simchat bat
* Bar micva
* Šiduch
* Svadba
* Rozvod (Get)
* Pohreb
* Kašrut
* Židovský kalendár
* Židovské sviatky
* Talit
* Tfilin
* Cicit
* Kipa
* Mezuza
* Menora
* Šofar
* Sefer Tora

---

Významné postavy[rozbaľ]
* Abrahám
* Izák
* Jakub
* Mojžiš
* Šalamún
* David
* Eliáš
* Áron
* Maimonides
* Nachmanides
* Raši
* Ba'al Šem Tov
* Ga'on z Vilna
* Maharal

---

Náboženské inštitúcie[rozbaľ]
* Chrám
* Synagóga
* Ješiva
* Bejt midraš
* Rabín
* Chazan
* Dajan
* Ga’on
* Kohen
* Mašgiach
* Gabaj
* Šochet
* Mohel
* Bejt din
* Roš ješiva

---

Židovská liturgia[rozbaľ]
* Šema
* Amida
* Kadiš
* Minhag
* Minjan
* Nosach
* Šacharit
* Mincha
* Ma'ariv
* Musaf

---

Dejiny Židov[rozbaľ]
* starovek
* stredovek
* novovek

---

Blízke témy[rozbaľ]
* Antisemitizmus
* Gój
* Holokaust
* Izrael
* Filosemitizmus
* Sionizmus
* Abrahámovské náboženstvo
 |
| z • d • u |

*Ladino je aj taliansky názov ladinčiny.*
**Ladino** alebo **sefardčina** alebo **sefardská španielčina** alebo **židovská španielčina** je židovská španielčina používaná najmä Sefardmi, teda potomkami Židov vyhnaných koncom 15. storočia zo Španielska. Pokladá sa buď za nárečie španielčiny alebo za samostatný románsky jazyk. Dnes je takmer vyhynutý.

Iné názvy jazyka:

* v Izraeli: spanyolit, espanyolit
* v komunitách Osmanskej ríše: judezmo, judeo-espanyol, espanyol, romance, franco espanyol, jidyo, judyo, zargon
* v severnej Afrike: hakitia, espanyol

Židia vyhnaní koncom 15. storočia sa usadili na Balkánskom polostrove, v Turecku, Maroku a Gibraltáre, po roku 1945 mnohí emigrovali do Izraela.

Výslovnosť pripomína silno taliančinu, portugalčinu alebo francúzštinu a silno sú zastúpené miestne prvky (v južnoslovanskej oblasti srbské, bulharské, turecké atď.). Jazyk sa zapisoval spravidla hebrejským písmom. Ladino predstavuje vlastne porušenú španielčinu 15. a 16. storočia.

## Iný význam slova ladino

Niektorí autori vyššie uvedený jazyk nazývajú židovská španielčina (a podobne) a ladino je názov odlišného čisto písaného jazyka, ktorý vymysleli španielski rabíni na prepis a výučbu hebrejských liturgických textov so zachovaním hebrejskej syntaxe.

## Externé odkazy

* Archivované 2007-05-26 na Wayback Machine
# Lietadlová loď

Štyri moderné lietadlové lode rôznych typov – USS *John C. Stennis*, *Charles de Gaulle* (francúzske námorníctvo), USS *John F. Kennedy*, vrtuľníková loď HMS *Ocean* – a sprievodné plavidlá, 2002
Súčasné lietadlové lode
**Lietadlová loď** je vojenská loď slúžiaca ako plávajúca základňa pre lietadlá. Umožňuje použitie leteckých síl aj vo veľkej vzdialenosti od materskej krajiny. Lietadlové lode sa po zvýšení významu vojenského letectva počas druhej svetovej vojny stali hlavnou výzbrojou námorných síl, keď z tohto postu vytlačili bojové lode.

Pre limitovanú veľkosť vzletovej plochy lietadlám pri štarte pomáha katapult, niekedy v kombinácii s pomocnými štartovacími raketami alebo protivetrom. Na najnovších lietadlových lodiach sa hlavne mimo USA kvôli ušetreniu hmotnosti používa tzv. *skokanský mostík*. Pre skrátenie dĺžky pristátia sú lietadlá vybavené pristávacím hákom. Ten sa pri pristávaní zachytí o laná natiahnuté naprieč pristávacou dráhou a zastaví pristávajúce lietadlo.

## Iné projekty

Commons* Commons ponúka multimediálne súbory na tému **Lietadlová loď**

|  |  |
| --- | --- |
|  | Letecký portál |
# Sponzor

Logo poisťovne Allianz na boku futbalového štadiónu *Allianz Arena* v Mníchove.
**Sponzor** je osoba (fyzická alebo právnická) alebo spoločnosť, ktorá financuje náklady určitej akcie, činnosti či vysielania odmenou za nejakú formu návratnosti tohto financovania, spravidla za poskytnutie reklamy a pod. V širšom zmysle je to osoba, ktorá na seba preberá zodpovednosť za akciu, činnosť či vysielanie z morálnej a materiálnej stránky, podporovateľ, mecenáš. Činnosť sponzora sa nazýva **sponzorstvo** alebo **sponzoring**.

V športe je sponzor podporovateľ športu v ekonomickej oblasti. Ako protihodnotu sponzorskej činnosti (sponzorstvo) zabezpečujú športovci a športové kluby reklamu daného sponzora. Vo vyspelých krajinách vychádza štát sponzorom v ústrety tým, že ich
daňovo zvýhodňuje.
# Northwestern University

|  |
| --- |
| Northwestern University |
|

---

 |
| Základné informácie |
| Typ | Súkromná výskumná univerzita |
| Rok založenia | 28. január 1851 |
| Vedenie |
| Prezident | Michael H. Schill |
| Štatistické údaje |
| Počet študentov | 23 410 (2021) |
| Rozpočet | 2,9 miliárd $ (2022) |

**Northwestern University** (**NU**) je americká výskumná univerzita sídliaca v Evanstone, Illinois, s hlavným campusom v metropolitnej oblasti Chicaga. Vznikla v roku 1851, čo ju robí najstaršou univerzitou v štate Illinois.

Northwestern University je rozdelená na jedenásť rozličných fakúlt vyučujúcich bakalárske, postgraduálne a profesionálne programy: Kellogg School of Management, Feinberg School of Medicine, Weinberg College of Arts and Sciences, Pritzker School of Law, Bienen School of Music, Medil School of Journalism, McCormick School of Engineering and Applied Science, School of Communication, School of Professional Studies, School of Education and Social Policy a The Graduate School. Northwestern sa nachádza aj v Katare, kde má kampus, na ktorom sa študenti sústredia na témy žurnalistiky, médií a komunikácie.

Na školu bolo zapísaných 23 410 študentov v roku 2021, z toho 17 965 študentov bolo zapísaných na Evanstonských fakultách a zvyšných 5 445 žiakov študovalo v Chicago fakultách.

## Fakulty

### Evanston

Hlavné fakulty Northwestern sa nachádzajú na predmestí Chicaga v Evanstone, Illinois. V tomto areály sa nachádza Kellogg School of Management, The Graduate School a všetkých 6 bakalárskych fakúlt, ale aj športové centrá, technologické inštitúty, observatória a iné prevádzky zamerané na študentov. V Evanstone sa nachádza hlavné športové oddelenie v Henry Crown Sports, ktoré je prepojené s Norris Aquatics Center, Combe Tennis Center a Ryan Fieldhouse, kde hrávajú Northwestern Wildcats americký futbal.

#### Kellogg School of Management

Fakulta Kellogg School of Management bola založená v roku 1908 ako The School of Commerce. Dnes sa sústredí na výučbu v okruhu biznisu, ekonómie, financií, manažmentu a iných predmetov spojených s podobnou tematikou.

#### Weinberg College of Arts and Sciences

Fakulta Weinberg College of Arts and Sciences je škola umení a vied, ktorá bola založená v roku 1851 ako Judd A. and Marjorie Weinberg College of Arts and Sciences. Dnes je najväčšou, najstaršou a najkomplexnejšou fakultou. Fakulta obsahuje viac ako 5 400 študentov a okolo 650 fakultných pracovníkov.

## Ranking

V celosvetovom rankingu QS World University Rankings sa v roku 2024 Northwestern umiestnila na celkovom 47. mieste a v rankingu U.S. News 2022 sa umiestnila ako 10. najlepšia univerzita v Amerike.

## Referencie
# Umajjovci

|  |
| --- |
| Súčasť série článkov na tému |
| Islam |
| **Dejiny islamu** |
| Viera a praktiky |
| Jedinosť Boha · Vyznanie viery · Modlitba · Pôst · Púť · Almužna · Mešita |
| Hlavné osobnosti |
| Mohamed
Abú Bakr as-Siddík Umar ibn al-Chattáb Utmán ibn Affán Alí ibn Abí Tálib
Mohamedovi súčasníci
Členovia Mohamedovej domácnosti
Proroci islamu |
| Texty a zákony |
| Korán • Sunna • Šaría Zákonodarstvo Životopisy Mohameda |
| Vetvy islamu |
| Sunniti *(Hanífovská • Málikovská • Šáfiovská • Hanbalovská • Záhirovská)* • Šiiti (Ismá'ílíja *(Nizáríja (Asasíni) • Mustálíja • drúzovia)* • Isná ašaríja *(Dža'farovská • Alaviti • Aleviti)* • Zajdíja) • Súfizmus *(Bektašija • Čištíja • Mawlawíja)* • Cháridža *(Ibádíja)* |
| Sociopolitické aspekty |
| Umenie • Architektúra Mestá • Kalendár Veda • Filozofia Náboženskí vodcovia Ženy v islame • Džihád Politický islam •
Liberálny islam Ahmadíja • Wahhábizmus  |
| Pozri aj |
| Slovníček islamských pojmov Zoznam významných mešít Zoznam článkov o islame |
| z • d • u |

Rozsah kalifátu
     za vlády proroka Muhammada, 612 – 632
     za vlády Volených kalifov, 635 – 661
     za vlády Umajjovcov, 661 – 750
Umajjovská mešita v Damasku.
**Umajjovci** (arab. بنو أمية *Banú Umajja*, الأمويون *al-Umavijún*) bola arabská dynastia, ktorá vládla v Arabskej ríši, presnejšie Umajjovskom kalifáte v rokoch 661 – 750 so sídlom v Damasku. Rozloha 13 000 000 km2 v roku 750.

Zakladateľom Umajjovskej dynastie bol Mu’ávia, ktorý dal zavraždiť kalifa Alího ibn Abí Táliba a sám nastúpil na jeho miesto. Vládu dal preniesť do Damasku. V roku 711 Arabi dobyli Pyrenejský polostrov a v roku 732 zastavil ďalšie ich ťaženie do Európy franský majordóm Karol Martel. Koniec vlády Umajjovcov sa spája s krvavým povstaním, keď boli vyvraždení všetci Umajjovci až na Abd-al Rahmána I. (v roku 750 založil Córdobský emirát) a nastúpila dynastia Abbásovcov.

Od roku 756 po Abbásovskej revolúcii vládli Umajjovci v Córdobskom emiráte (neskoršom Cordóbskom kalifáte).

## Pozri aj

* Umajjovský kalifát
* Abdalmalik ibn Marwán
* Abd ar-Rahmán I., 1. emir Córdobskeho emirátu
* Abd ar-Rahmán II., 4. emir Córdobského emirátu
* Abd ar-Rahmán III., 8. emir Córdobského emirátu, 1. kalif Córdobského kalifátu
# Olympos (Cyprus)

Toto je článok o vrchu na Cypre. O horskom masíve v Grécku pozri *Olymp.*

|  |
| --- |
| Olympos |
| vrch |
|  |
| Štát |  Cyprus |
|  |
| Pohorie | Troodos |
|  |
| Nadmorská výška | 1 952 m n. m. |
| Súradnice | ﻿ / ﻿ |
|  |
| Najľahší výstup | neprístupný |
|  |
|

 Poloha v rámci Cypru
 |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Olympos** (1 952 m n. m.) je najvyšším vrcholom Cyperskej republiky i celého Cypru. Nachádza sa v pohorí Troodos, v centrálnej časti ostrova. Jeho strategickú polohu na rozdelenom ostrove využíva armáda, ktorá má na časti jeho vrcholu vojenskú základňu.

Na svahoch sú vybudované lyžiarske zjazdovky a lanovky. Z vrcholu sú výhľady na celý ostrov.

## Iné projekty

Commons* Commons ponúka multimediálne súbory na tému **Olympos (Cyprus)**

## Zdroj

*Tento článok je čiastočný alebo úplný preklad článku Olympos (Kypr) na českej Wikipédii.*
# St. James’s Palace

Vchod do St. James's Palace z ulice Pall Mall.
**St. James's Palace** je jedným z najstarších palácov v Londýne. Nachádza sa na ulici Pall Mall, na sever od St. James’s Parku. Palác bol postavený v rokoch 1531 až 1536 kráľom Henrichom VIII., na mieste pôvodnej nemocnice zasvätenej sv. Jakubovi mladšiemu (angl.: St. James the Less). Odtiaľ je odvodený aj názov štvrte St. James's i meno neďalekého parku. Budova bola postavená z červených tehál v tudorovskom štýle.

Od roku 1698, potom ako vyhorel Whitehall Palace, sa St. James's Palace stal hlavným londýnskym sídlom panovníka a administratívnym centrom celej monarchie. Počas Cromwellovej vlády bol palác využívaný ako kasárne a neskôr ho zrekonštruoval kráľ Karol II. Panovníci Hanoverskej dynastie využívali potom palác ako svoje sídlo až do roku 1809, keď bol zničený požiarom. Z pôvodnej stavby sa zachovala iba brána Henricha VIII.

Počas opráv St. James's Palace kráľovská rodina sídlila v Buckingham House (dnešný Buckinghamský palác). Formálne ustanovenie Buckinghamského palácu ako hlavného kráľovského sídla v Londýne bolo prevedené za vlády kráľovny Viktórie.

St. James's je využívaný dodnes, napríklad tu má svoje formálne sídlo kráľovský dvor a akreditujú sa tu zahraniční diplomati. Taktiež je londýnskym sídlom princeznej Anny a Alexandry, princeznej z Kentu. Palác tvorí komplex rôznych budov, okrem iného York House, bývalé sídlo princa Charlesa a jeho dvoch synov princov Williama a Harryho a Clarence House, domov zosnulej Kráľovnej Matky a súčasná rezidencia Princa z Walesu.

Kráľovnina kaplnka (angl.: Queen's Chapel) bola postavená architektom Inigom Jonesom a na rozdiel od paláca je prístupná pre verejnosť. St. James's Palace je taktiež jedným z troch miest, kde máte možnosť vidieť príslušníkov jazdnej stráže.

## Dopravné spojenie

Najbližšie stanice londýnskeho metra:

* **Piccadilly Circus**  (Piccadilly a Bakerloo Line)
* **Green Park** (Piccadilly a Victoria Line)

## Iné projekty

Commons* Commons ponúka multimediálne súbory na tému **St. James’s Palace**

## Externé odkazy

* St. James's Palace na Royal Household; stránka palácu (po anglicky)

|  |  |
| --- | --- |
|  | Britský portál |